Raunir Boris Johnsons jukust er þingmaður Íhaldsflokks hans yfirgaf flokkinn og gekk í Verkamannaflokkinn í þann mund er fyrirspurnatíminn hófst. Keir Starmer, leiðtogi Verkamannaflokksins, hefur hæðst að forsætisráðherra fyrir að reyna að telja fólki trú um að garðveisla hafi verið vinnufundur. Fyrsta spurningin sem Johnson þurfti að svara kom frá Wendy Chamberlain þingmanni Frjálslyndra demókrata, sem spurði hvort forsætisráðherra ætlaði að segja af sér því hann hefði haft bresku þjóðina að fífli.